Boston, shqiptarët nderojnë Kryepeshkopin Nikon
Kryepeshkopi i Bostonit, Anglisë së Re dhe kryedioqezës shqiptare, Nicholas Liolin u nda nga jeta të dielën në moshën 74-vjeçare
Në Boston u zhvillua të mërkurën një ceremoni lutjesh për kryepeshkopin Nikon të Bostonit, i cili u nda nga jeta të dielën në moshën 74-vjeçare. Në ceremoninë e zhvilluar në Kishën e Shën Gjergjit, morën pjesë shqiptaro-amerikanë nga Bostoni, Nju Jorku dhe qytete të tjera. Të pranishmit bënë homazhe përpara trupit të të ndjerit. Kryepeshkopi i Bostonit, Anglisë së Re dhe kryedioqezës shqiptare, Nicholas Liolin, i njohur mes besimtarëve me emrin Nikon, respektohej si një klerik i thjeshtë, mjaft i ditur dhe me vizion të gjerë për aftësitë udhëheqëse në hierarkinë kishtare. Ai gëzonte respekt të veçantë sidomos mes shqiptarëve të Amerikës. Hirësia e tij Nikon i përkiste familjes Liolin dhe ishte shqiptaro-amerikani me shkallën më të lartë hierarkike në kishën ortodokse. Vëllai i tij më i madh, Arthur Liolin është famulltar i Katedrales së Shën Gjergjit në Boston. “,” tha At Arthur Liolin. Biznesmeni dhe veprimtari i komunitetit, Harry Bajraktari erdhi nga Nju Jorku për të bërë homazhe. ,” tha zoti Bajraktari. Nga Virxhinia kishte ardhur Dr. Gjon Buçaj, ish-kryetar i organizatës panshqiptare Vatra. Në tetor 2003, Sinodi i Shenjtë e zgjodhi Nikonin peshkop të Bostonit. Dy vjet më vonë, ai mori titullin Peshkop i Bostonit, Anglisë së Re dhe Kryedioqezës shqiptare. Në vitin 2012, Peshkopi Nikon u ngrit në rangun e Kryepeshkopit. Të enjten mbrëma, në Katedralen Ortodokse të Trinisë së Shenjtë në Boston do të zhvillohet një ceremoni tjetër homazhesh, që nderon kryepeshkopin Nikon për statusin e tij si hierark i kishës.